Diari Oficial de la Generalitat Valenciana


Sumari del DOGV 8021, del 18-04-2017 (2017/2060)

Notificació de la sentència dictada en el judici verbal número 1019/2015.
-------------------------------------------------------------------------

### Dades del document

Número de DOGV
:   8021

Data del DOGV
:   18-04-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/2060


Organisme emissor
:   Jutjat de Primera Instància i Instrucció Número 1 de Massamagrell

Tipus de document
:   Edicte

Notificació de la sentència dictada en el judici verbal número 1019/2015. [2017/2060]  
Procediment: judici verbal (250.2) 001019/2015.  
De: José Vicente Carrasco Sánchez.  
Procurador/a: -  
Contra: Julio Carbonell Sánchez.  
Procurador/a: -  
En aquest procediment de judici verbal 1019/2015, seguit a instàncies de José Vicente Carrasco Sánchez contra Julio Carbonell Sánchez, s'ha dictat la sentència que, literalment, diu així:  
  
«Sentència número 000052/2017  
Massamagrell, 8 de març de 2017  
Ana María Lillo Sánchez, jutgessa del Jutjat de Primera Instància i Instrucció número 1 de Massamagrell i partit, he vist aquestes actuacions de judici verbal, seguides en aquest jutjat amb el número 1019/2015, promogudes per José Vicente Carrasco Sánchez, contra Julio Carbonell Sánchez, en rebel·lia, en reclamació d'una quantitat.  
Antecedents de fet  
Primer. La representació processal de la part actora presenta demanda de judici verbal en reclamació de la quantitat de 1.431,69 euros, més els interessos i les costes processals, contra Julio Carbonell Sánchez, en què, després d'al·legar els fets que va estimar aplicables, acaba sol·licitant al jutjat que dicte una sentència estimatòria de la demanda amb condemna a costes a la part demandada.  
Segon. Admesa a tràmit l'esmentada demanda, es va traslladar aquesta al demandat al domicili ressenyat per l'actor. Vist que va resultar negatiu l'emplaçament, es va consultar a través de les bases de dades del jutjat, que va resultar negatiu, per la qual cosa es van publicar edictes per a la citació i notificació al demandat, de conformitat amb el que estableixen els articles 156.4 i 164 de la Llei d'enjudiciament civil.  
  
Arribat el dia i l'hora fixada per a la celebració del judici verbal, aquest va tindre lloc amb l'assistència tan sols de l'actora, en què no va comparéixer el demandat, que va ser declarat en rebel·lia.  
Tercer. Una vegada formulades per la part compareixent les al·legacions que va estimar pertinents, es va rebre el plet a prova, en què es va proposar únicament la documental que es va considerar reproduïda, i van quedar per això les actuacions concluses per a dictar sentència.  
Fonaments de dret  
Primer. La demandant reclama la quantitat de 1.431,69 euros que li deu el demandat en virtut del reconeixement del deute derivat del document de rescissió del contracte d'arrendament, de data 31 de juliol de 2014, en què ambdues parts de comú acord decideixen rescindir el contracte d'arrendament de l'habitatge siti a Massamagrell, carrer de Cima Lloma, número 24, porta 4; el senyor Carbonell Sánchez reconeix expressament que deu la suma de 1.234,22 euros en concepte de despeses pendents de lloguer i despeses de subministraments de llum i aigua, i es compromet a satisfer aquest import dins del termini de sis mesos des de l'endemà de la data del contracte. Aquesta quantitat té un increment per l'import de 197,47 euros que corresponen a articles que va haver de reposar de l'habitatge arrendat, la justificació documental d'aquest import consta en les actuacions.  
  
Segon. Si bé és cert que la situació de rebel·lia en què es troba la part demandada no pot equiparar-se a l'assentiment, ja que la part actora ha de provar els fets al·legats en la demanda, també ho és que aquesta darrera ha complit amb les exigències probatòries que li incumbeixen de conformitat amb l'article 217 de la Llei d'enjudiciament civil.  
  
Així, de la documental aportada consta efectivament acreditada la realitat dels fets relatats.  
La part demandada no ha comparegut a l'acte del judici, per a al·legar, si escau, els fets obstatius que haguera considerat convenients, per la qual cosa pertoca l'estimació íntegra de la demanda i l'aplicació dels articles 1089, 1100 següents i concordants del Codi Civil.  
Tercer. Segons el que disposa l'article 394.1 de la Llei d'enjudiciament civil, les costes d'aquest procediment s'han d'imposar a la part demandada.  
Vistos els preceptes legals esmentats i tots els altres que hi són aplicables de manera general i pertinent,  
Dispositiva  
Estime íntegrament la demanda interposada per José Vicente Carrasco Sánchez contra Julio Carbonell Sánchez, en rebel·lia, i condemne el demandat a satisfer a l'actor la suma de mil quatre-cents trenta-un euros amb seixanta-nou cèntims (1.431,69 €), més els interessos legals corresponents des de la data de la interpel·lació judicial. Així com al pagament de les costes causades.  
Notifiqueu aquesta resolució a les parts i feu-los saber que és ferma atés que no es pot interposar cap recurs (art. 455.1 LEC).  
Expediu el certificat d'aquesta sentència, uniu-la a les actuacions i incorporeu-ne l'original al llibre de sentències.  
Aquesta és la meua sentència, que pronuncie, mane i firme.  
Publicació. La sentència anterior ha sigut firmada, llegida i publicada per la jutgessa que la subscriu, mentre celebrava audiència pública en el dia. En done fe.»  
  
I atés que el demandat, Julio Carbonell Sánchez, es troba en parador desconegut, expedisc aquest edicte a fi que li valga de notificació de forma deguda.  
  
Massamagrell, 9 de març de 2017.- La lletrada de l'Administració de justícia: María Sofía Parrilla Galdón.